
Foglalkoztatás a "Zöld" zöldséghajtató modellgazdaságokban

A dolgozatomban két olyan területtel foglalkoztam, amelyek manapság nagyon meghatározó
szerepet töltenek be a gazdasági életben. Az egyik a megújuló energiaforrások használata, a
másik a foglalkoztatás növelése.
Magyarország természeti adottságainak megfelelően kidolgoztam olyan fűtési rendszerrel
ellátott zöldséghajtató modellgazdaságokat, amelyek lehetővé teszik a megújuló energiaforrások
hatékony kihasználását.
A kialakított modellgazdaságokban költségelemzést végeztem, amelyben bemutattam, hogy
melyik az a modell, amely a leggazdaságosabban üzemeltethető az adott viszonyok és
lehetőségek mellett.
A megújuló energiaforrásokra épülő beruházásoknak van potenciálja, ami beindíthatja, illetve
megalapozhatja a fenntartható fejlődést. Ennek érdekében a kitűzött cél az, hogy a beruházások
fenntarthatóak legyenek lokálisan, valamint erősítsék a helyi humán erőforrások felhasználását.
Az általam összegyűjtött adatokat modellekbe foglaltam, amelyek segítségével vizsgáltam, hogy
hogyan alakul a foglalkoztatás a többféle technológia variáció függvényében.
A célom az, hogy olyan megoldási alternatívával szolgáljak, amivel az elmaradott régiókban
növelhető az aktív foglalkoztatás. Továbbá, hogy a társadalom számára pozitív és hasznos
legyen a megújuló energiaforrások használata mind nemzetgazdasági, regionális, illetve helyi
szinten egyaránt.



